– Design vil være motivert av selvuttrykk, dristige ytringer og et ønske om å utfordre status quo. I interiører utforskes maksimalismen med personlige og skreddersydde løsninger på massemarkedsnivå, sier Kirkpatrick.
Parallelt med den individuelle utviklingen feires fellesskapet gjennom en forankring i det lokale, ifølge eksperten. Kvalitet og håndverk bygger på bærekraft og innovasjon, og gode atmosfærer skapes ved hjelp av objekter og omgivelser som formidler følelser gjennom taktile overflater og emosjonell verdi.
– Innenfor design ser vi et voksende behov for å tenke lokalt – gjenopprette det som bringer mennesker sammen og feire verdiene som forener i stedet for å splitte, sier Kirkpatrick.
– Vi har hatt en periode nå med fokus på Norden og Skandinavia, med trygge farger og materialer. Nå begynner vi å fylle på igjen. Vi safer ikke lenger med en grå sofa, vi bruker farger og mønstre. Vi er mer lekne, sier Visdal.
– I fjor gikk alle med blomstrete kjoler. Blomster er nå på vei inn i interiøret i form av broderier, trykk, plantefarger og dufter, forklarer Visdal.
Klorofyll-tendensen fyller badeværelset med levende vekster, botaniske uttrykk og bærekraftige kvaliteter. Innredet med baderomsmøbler av Norm Architects for Ex.t oppleves badet som et oppholdsrom, og underbygger tendensen om å tenke nytt rundt tradisjonelle ideer om hvilke funksjoner et rom skal ha.
Planlegg messedagene med vår fullstendige oversikt over det faglige programmet samt messekatalogen, som blant annet ser nærmere på tendensene fremover gjennom intervjuer med bidragsytere og nyheter fra messens mange flotte utstillere.